หมายเหตุประเพทไทย : สุดแค้นแสนรัก ความเปลี่ยนแปลงของชนบทไทย
หมายเหตุประเพทไทยสัปดาห์นี้ พบกับ คำ ผกา และ อรรถ บุนนาคคุยกันถึงการเปลี่ยนแปลงของสังคมชนบทไทยที่สะท้อนผ่านคน 3 รุ่นในนวนิยายเรื่อง สุดแค้นแสนรัก ซึ่งประพันธ์โดย จุฬามณี และถูกนำมาสร้างเป็นละครโทรทัศน์ที่ได้รับความนิยมเป็นอย่างสูงนวนิยายดังกล่าว สะท้อนภาพความสัมพันธ์ของการเปลี่ยนแปลงในทางเศรษฐกิจอย่างกว้างขวางที่ส่งผลต่อสภาพสังคมไทย แผนพัฒนาเศรษฐกิจและสังคมแห่งชาติ ฉบับที่ 1 (พ.ศ.2504-2509) ที่ริเริ่มในยุคเผด็จการสฤษดิ์ ธนะรัชต์ ได้สร้างชนชั้นกลางในเมือง และนำไปสู่การล้มอำนาจเผด็จการถนอม-ประภาสในเหตุการณ์ 14 ตุลาคม 2516 ซึ่งเป็นช่วงที่ประเทศไทยเข้าสู่บรรยากาศประชาธิปไตยเป็นระยะเวลาสั้นๆ ก่อนจะยุติลงในเหตุการณ์ 6 ตุลาคม 2519นโยบาย เปลี่ยนสนามรบเป็นสนามการค้า ของรัฐบาล พล.อ.ชาติชาย ชุณหะวัณ ในปี 2531 ซึ่งเป็นช่วงที่ประเทศไทยกลับเข้าสู่ประชาธิปไตยอีกครั้งเป็นเวลาสั้นๆ ก่อนถูกคณะ รสช.ทำรัฐประหารในเดือน ก.พ.2534 ช่วงดังกล่าวเป็นยุคที่เศรษฐกิจไทยเติบโตและขยายตัวออกไปอย่างกว้างขวาง ส่งผลให้สังคมชนบทเกิดความเปลี่ยนแปลงอย่างสำคัญ เป็นช่วงเวลาที่ แย้ม ตัวละครรุ่นที่ 1 ได้สร้างสถานภาพทางเศรษฐกิจขึ้นมาใหม่ และเป็นรากฐานให้กับตัวละครในรุ่นที่ 2 และ 3 ซึ่งเป็นรุ่นลูกและหลาน เลื่อนสถานะเข้าสู่ชนชั้นกลางยุค คิดใหม่ ทำใหม่ ของรัฐบาลทักษิณ ชินวัตร ในช่วงเวลาแห่งประชาธิปไตยอีกครั้งในปี 2544 ก่อนจะจบลงด้วยการรัฐประหารในเดือน ก.ย.2549 เป็นช่วงที่มีการขยายตัวทางเศรษฐกิจครั้งใหญ่ไปสู่ชนบท และเกิดการเปลี่ยนแปลงในชนบทอย่างกว้างขวางอีกครั้งหนึ่ง ซึ่งเป็นช่วงเวลาที่ตัวละครรุ่นที่ 3 มีวิถีชีวิตและความฝันแบบชนชั้นกลางเต็มรูปแบบดังเช่นชนชั้นกลางทั่วไปในสังคมไทยคลิกไลค์เพื่อติดตามข่าวสารความเคลื่อนไหวของรายการได้ที่ 
 หมายเหตุประเพทไทยสัปดาห์นี้ พบกับ คำ ผกา และ อรรถ บุนนาคคุยกันถึงการเปลี่ยนแปลงของสังคมชนบทไทยที่สะท้อนผ่านคน 3 รุ่นในนวนิยายเรื่อง สุดแค้นแสนรัก ซึ่งประพันธ์โดย จุฬามณี
คำ ผกา,ชนชั้นกลาง,ชนบท,นวนิยาย,มัลติมีเดีย,ละครน้ำเน่า,สุดแค้นแสนรัก,หมายเหตุประเพทไทย,อรรถ บุนนาค